Paterna tria a la seua mascota entre més de cent de participants
11/04/2016

# Paterna tria a la seua mascota entre més de cent de participants

[![Foto de Noa con su dueña al recibir el premio de mano del alcalde de Paterna](/images/noticias/2016/04/ganadora-perros.jpg)](/images/noticias/2016/04/ganadora-perros.jpg)

11.04.2016

Tots els participants van rebre com a obsequi un porta bosses en forma d'os, una camiseta amb el lema de la campanya i diferents regals com a recompenses o joguets

Dissabte passat va tindre lloc el Gran Càsting Caní de Paterna que va comptar amb més d'un centenar de participants i on es va triar a Noa, mescla d'Alaskan Malamute i Husky Siberià com a imatge de la pròxima campanya municipal. A més com a guanyadora, també va rebre diferents regals dels comerços col•laboradors com un collar, joguets, un val per a una sessió de perruqueria o un sac de 14 quilos de pinso, encara que finalment l'ama va decidir donar el paquet de menjar a la protectora Moderpran.

Durant hores, els veïns van presentar les seues mascotes davant de l'atenta mirada d'un jurat format per la Regidora de Seguretat, Infraestructures i Medioambiente, Nuria Campos, les Falleres Majors, Gloria López i Sheila Rodríguez, Maite Aznar directiva de la protectora Modepran i Raquel Legaz de la Clínica Veterinària Sanivet. Durant el càsting, es van succeir les entrevistes a especialistes com a veterinaris i comerciants de botigues d'animals o perruqueries canines, que van aportar informació sobre l'atenció de les mascotes.

Els visitants van poder disfrutar amb una exhibició d'Urko, el gos de la Unitat Canina de la Policia Local de Paterna, que va fer gala dels seus excepcionals qualitats així com una demostració de gossos de rescat on van aprendre les rutines d'entrenament que seguixen este tipus de cans. També, la protectora d'animals Modepran de Paterna va aprofitar la jornada per a buscar llar a alguns dels gossos que actualment es troben en la protectora.

Enfront de l'escenari es va instal•lar una zona amb carpes en què diferents comerços locals com Romero Estilisme Caní, Zootáctica Paterna, 4Pelos.com y Clínica Veterinaria Sanivet, van poder donar a conéixer els seus productes i servicis, així com una zona d'escampament per a jugar, o un pipican portàtil i abeuradors per als gossos. A més tots els participants van rebre com a obsequi un porta bosses en forma d'os, una camiseta amb el lema de la campanya i diferents regals com a recompenses o joguets.